قازاقیستان خاریجی ایشلر ناظیری کایرات عبد الرحمانوو، چین‌دکی اتنیک قازاخ‌لارا باسقی تطبیق اولونماسینا یؤنلیک شیکایت‌لرین تائیدلنمه‌سی ایله چینه دیپلوماتیک نوتا وئردیک‌لرینی آچیقلاییب.
عبدالرحمانوو، ژورنالیست‌لره وئردیگی آچیقلامادا، "نظارته آلینان وطنداش‌لارین یاخین‌لاری بیزه لازیمی معلومات وئریب. بو معلومات‌لار دوغرولاندیقدان سونرا دیپلوماتیک کانال‌لارلا چینه دیپلوماتیک نوتا گؤندردیک" ایفاده‌لرینی ایستیفاده ائتدی.
عبدالرحمانوو، چین‌دن گله‌جک اطراف‌لی معلوماتی طلب ائدن قازاخیستان وطنداش‌لاری و باسقی آلتیندا اولدوغو بیل‌دیریلن اتنیک قازاخ‌لارین یاخینلاری ایله پایلاشاجاق‌لارینی دیله گتیردی.
خاریجی ایشلر ناظیری معاوینی آکیلبک کامالدینوو، نوامبر آییندا چین‌ده یاشایان قازاقلارین شیکایتی اوزرینه چین‌ین آستانا سفیری زهانگ هانهوئی ایله گؤروشموش آنجاق گؤروشون آیرینتیلاری ایله باغلی معلومات وئریلمیشدی.
چین‌ین دوغو تورکیستان اویغور مختار بؤلگه‌سین‌دکی چینهای و هانس شهرلرینده یاشایان 1.5 میلیون‌دان چوخ قازاخ، یئرلی مسئولارین پاسپورت و دیگر رسمی بلگه‌لری وئرممسی سببیله یورد دیشینا چیخمیر.
یئرلی مطبوعاتدا چیخان خبرلره گؤره، دوغو تورکیستان اویغور موختار بؤلگه‌سینده اوکتوبر آییندا 10 قازاخ اصیل‌لی وطنداش، سیاسی اساس‌لارلا توتولوب، قازاخ‌لارا باسقی تطبیق ائدیلدیگی ایره‌لی سورولموشدو.
